Н А Ц Р Т

На основу члана 9. Закона о финансијској подршци породици са децом ("Службени гласник РС", бр. 16/02 , 115/2005 и 107/09), члана 11. и 35. Закона о друштвеној бризи о деци ("Службени гласник РС" бр. 49/92,29/93, 53/93, 67/93, 28/94, 47/94,48/94 25/96, 29/2001, 16/2002, 62/2003, 64/2003 и 101/2005), члана 157. Закона о основама система образовања и васпитања („Службени гласник РС“ бр. 72/09), члана 27. и 50.Закона о предшколском образовању и васпитању („Службени гласник РС“ бр.18/10) и члана 37. Статута града Ниша ("Службени лист града Ниша", бр.88/08), Скупштина Града Ниша, на седници одржаној \_\_\_\_\_\_\_\_\_\_\_\_\_\_\_\_ године, донела је

**О Д Л У К У**

**О ИЗМЕНАМА ОДЛУКЕ О ФИНАНСИЈСКОЈ ПОДРШЦИ ПОРОДИЦИ СА ДЕЦОМ**

**НА ТЕРИТОРИЈИ ГРАДА НИША**

**Члан 1.**

У Одлуци о Финансијској подршци породици са децом на територији Града Ниша(„Сл.лист Града Ниша“ бр.66/10 и 71/10 и2/12) у члану 5.став 1 речи „шест месеци“ замењују се речима „годину дана“.

**Члан 2.**

Члан 7. мења се и гласи:

„ Ако мајка није жива или је напустила дете или је из оправданих разлога спречена да непосредно брине о детету,право на једнократну новчану помоћ уместо мајке може остварити отац детета или усвојитељ детета уколико испуњава услове из члана 5. ове одлуке“

**Члан 3.**

Члан 8а. мења се и гласи:

„Право на једнократну новчану помоћ у износу од 50.000,00 динара остварује свака незапослена породиља која приликом порођаја роди прво,друго,треће или четврто дете по реду рођења под условом да је и отац детета незапослен .

Незапослена породиља из става I. овог члана може остварити право на једнократну новчану помоћ у износу од 50.000,00 динара и уколико је отац непознат , није жив или се не може утврдити очинство детета.

Право може остварити незапослена породиља ако најмање две године пре рођења детета на територији Града има пребивалиште, односно боравиште ако је избеглица или расељено лице са територије Косова и Метохије, под условом да се непосредно брине о детету“.

Уколико породиља није жива, или је напустила дете, или је страни држављанин, право на једнократну новчану помоћ може остварити отац детета.

Новчани износ права се не мења уколико се у једном порођају роди двоје или више деце у смислу да породиља има право на 50.000,00 динара без обзира на број деце рођене приликом порођаја.

Право на једнократну новчану помоћ незапосленој породиљи остварује се на основу захтева породиље и документације о испуњености услова за остварење права.

Захтев за остваривање права на једнократну новчану помоћ незапосленој породиљи подноси се надлежној управи за послове дечије заштите о року од шест месеци од дана порођаја.

Управа као првостепени орган решењем одлучује о признавању права.

Против решења којим надлежна управа одлучује о праву на једнократну новчану помоћ незапосленој породиљи,може се изјавити жалба ,која се подноси првостепеном органу у року од 8 дана од пријема решења.

По жалби одлучује у другом степену Градско веће Града Ниша“

**Члан 4.**

Ова Одлука ступа на снагу осмог дана од дана објављивања у "Службеном листу Града Ниша".

Број: \_\_\_\_\_\_\_\_\_\_\_\_

У Нишу, \_\_\_\_\_\_\_\_\_\_\_\_

**СКУПШТИНА ГРАДА НИША**

**Председник**

**Проф. др Миле Илић**